Završna riječ
Završna riječ je roman bosanskohercegovačkog književnika Zlatka Topčića, objavljen 2011. godine. Od strane čitalačke publike i kritičara proglašen je jednim od najznačajnijih djela ex-YU književnosti. Na svjetsku književnu scenu je stupio nakon što je preveden na francuski jezik, u izdanju prestižne izdavačke kuće M.E.O. Edition (Le mot de la fin, Bruxelles, 2016). Nailazi na odlične kritike čitalaca koji su djelo ocijenili kao jedno od najznačajnijih ostvarenja moderne evropske i svjetske književnosti. Roman je dobio Nagradu "Hasan Kaimija", za najbolju knjigu objavljenu u BiH u 2011. i 2012. godini i Nagradu "Skender Kulenović", za najbolju knjigu objavljenu u BiH u 2011. godini. Izdavač je Europapress Holding & Novi Liber (od 2016. Hanza Media), Zagreb, 2011, vodeća medijska, izdavačka kompanija u Jugoistočnoj Evropi. Francusko izdanje romana (Le mot de la fin, M.E.O. Edition, Bruxelles, 2016) se 2017. godine našlo na prvom mjestu na listama bestsellera američkog BookDaily-a i Goodreads-a ostavivši iza sebe brojne svjetske bestsellere.